

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD** |

**DECIZIA ETAPEI DE ÎNCADRARE - proiect**

**16 IANUARIE 2020**

Ca urmare a solicitării de emitere a acordului de mediu adresată de COMUNA PRUNDU BÂRGĂULUI cu sediul în localitatea Prundu Bîrgăului, nr. 512, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 13425/6.11.2020, ultima completare cu nr. 470/16.01.2020, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.01.2020, **că proiectul** ”Construire bază sportivă TIP1, comuna Prundu Bîrgăului, sat Prundu Bîrgăului, județul Bistriţa-Năsăud”, propus a fi amplasat în localitatea Prundu Bîrgăului, intravilan, **nu se supune evaluării impactului asupra mediului**.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

*Proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. b) proiecte de dezvoltare urbană.*

*Proiectul propus* ***nu intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*Proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat pe raza sitului ROSCI0051 Cușma. Proiectul propus a obținut* ***avizul custodelui nr. 952/17.12.2019*** *emis de ANANP.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.*

*Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei comunei Prundu Bîrgăului, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

**1. Caracteristicile proiectului**

**a) dimensiunea și concepția întregului proiect** :

*- proiectul constă în construirea unei baze sportive, care va ocupa o suprafață totală de 14 913 mp, situată în intravilanul comunei Prundu Bârgăului;*

***Situația proiectată***

*Baza sportivă va cuprinde:*

* *Teren pentru fotbal 8.833,55 mp*
* *Teren multifuncțional pentru handbal, baschet, volei și tenis 1.100 mp*
* *Clădire pentru vestiare 395,88 mp*
* *Cabină poartă 7,29 mp*
* *Parcare 55 locuri pentru autoturisme+2 locuri autocare - 3463,28 mp*
* *Alei pietonale 944 mp*
* *Spații verzi 169 mp,*

*- terenul pentru fotbal-dotări: suprafața de joc va fi dintr-un covor de gazon artificial, pe straturi de balast și piatră compactate, 2 bănci de câte 14 scaune pentru rezerve și antrenori, 20 locuri pentru persoane cu dizabilități locomotorii, o instalație pentru iluminat nocturn, gard de protecție din stâlpi metalici și plasă textile, gradene tribune pentru 500 de spectatori, porți de fotbal, tabelă de marcaj, 5 catarge pentru drapele, bănci pentru rezerve, protecție căptușeală de burete la stâlpii nocturnei, plasă de compartimentare a terenului cu gazon în două terenuri mici de antrenament de fotbal, targă medicală;*

*- teren multifuncțional pentru handbal, baschet, volei și tenis-dotări: suprafața de joc va fi dintr-un covor de tartan, pe un planșeu din beton armat și balast compactat, 2 bănci de câte 10 scaune pentru rezerve și antrenori, o instalație pentru iluminat nocturn, gard de protecție din stâlpi metalici și plasă textile, bănci pentru rezerve, fileu de tenis cu stâlpi mobili, fileu de volei cu stâlpi mobili, panouri de baschet mobile complet echipate, porți de handbal, protecție căptușeală de burete la stâlpii nocturnei;*

*- clădire pentru vestiare în regim de înălțime P+1E retras:*

*- parter: holuri, grupuri sanitare, vestiare, magazii, cabinet medical, vestiare arbitri, birou, cameră tehnică;*

*- etaj retras: spațiu pentru părinți/protocol/vip, grupuri sanitare, depozit, terase;*

***b) cumularea cu alte proiecte existente si/sau aprobate****:*

*- proiectul nu are efect cumulativ cu alte proiecte;*

***c) utilizarea resurselor naturale, în special a solului, a terenurilor, a apei si a biodiversității****:*

*- existente în zonă și anume: nisip, balast, piatră spartă etc., precum și materiale existente în comerț.*

***Utilităţi:***

*- utilitățile hidroedilitare (alimentarea cu apă și canalizarea) asigurate din/în rețele existente ale localității Prundu Bîrgăului;*

*- încălzirea spațiilor asigurată cu ajutorul unei centrale termice pe combustibil solid (lemne) și a panourilor solare;*

*- energia electrică necesară se va obține din rețeaua electrică existentă din zonă;*

***d) cantitatea şi tipurile de deşeuri generate/gestionate****:*

*În perioada de implementare a proiectului vor rezulta deşeuri de materiale de construcţie şi deșeuri menajere de la personalul angajat, care se vor colecta selectiv şi se vor gestiona conform prevederilor legale în vigoare.*

*Deșeuri periculoase: în etapa de construcţie nu vor rezulta deşeuri periculoase, altele decât carburanţii sau lubrifianţii conţinuţi în rezervoarele utilajelor implicate în etapele de construcţie.*

*Toate categoriile de deșeuri generate vor fi colectate selectiv, depozitate temporar în locațiile organizărilor de șantier și valorificate/eliminate prin relații contractuale cu societăți specializate.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările şi completările ulterioare.*

*Eventualele deşeuri de la scurgeri accidentale de produse petroliere în zona amplasamentului, pentru colectarea cărora sunt prevăzute materiale pentru neutralizarea lor şi recipienţi etanşi pentru colectarea materialelor absorbante impregnate (orice fel de scurgeri accidentale) vor fi izolate şi tratate cu produşi de descompunere/neutralizare a hidrocarburilor ÷ de tipul Petrolsynth; în zona fronturilor de lucru va exista o prelată pentru tratarea solului impregnat şi un recipient etanş pentru recuperarea resturilor scurse de hidrocarburi sau a solurilor afectate.*

***e) poluarea şi alte efecte negative:***

*- materialele folosite nu conţin elemente agresive sau care se pot dizolva în apele pluviale care se scurg;  
- organizarea de şantier se va realiza în afara zonei de lucru, iar eventualele alimentări cu combustibil ale utilajelor se vor face numai in incinta organizării de şantier pentru a se evita poluarea apelor;  
- cele mai importante noxe evacuate în atmosferă sunt gazele de eşapament de la maşini şi utilaje; acestea sunt verificate periodic prin unităţi de service auto, fiind admise în circulaţie doar cele corespunzătoare normelor în vigoare;*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *substanțele periculoase prezente pe amplasamanent:*

*- în faza de implementare a proiectului: combustibili, care se vor aproviziona pe măsura consumului;*

*- în etapa de funcționare: nu este cazul;*

***g)******riscurile pentru sănătatea umană (de ex., din cauza contaminarii apei sau a poluarii atmosferice):***

*- proiectul nu va avea un impact negativ asupra sănătății umane;*

***2. Amplasarea proiectelor:***

***2.1******utilizarea actuală şi aprobată a terenurilor:***

*- conform Certificatului de Urbanism nr. 62 din 8.10.2019, terenul se află în zona intravilană a localității Prundu Bârgăului;*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

***2.3******capacitatea de absorbţie a mediului natural, acordându-se o atenţie specială următoarelor zone:***

***a)*** *zone umede, zone riverane, guri ale râurilor: nu este cazul;*

***b)*** *zone costiere şi mediul marin: proiectul nu este amplasat în zonă costieră sau mediu marin;*

***c)*** *zonele montane şi forestiere: proiectul nu se află amplasat în zonă montană sau costieră;*

***d)*** *arii naturale protejate de interes naţional, comunitar, internaţional: proiectul este amplasat pe raza sitului ROSCI0051 Cușma;*

***e)*** *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: proiectul este amplasat pe raza sitului ROSCI0051 Cușma;*

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: proiectul nu este amplasat într-o astfel de zonă;*

***g)*** *zonele cu o densitate mare a populației:*

*- în zona amplasamentului propus nu există obiective protejate şi/sau de interes public,*

***h)*** *peisaje şi situri importante din punct de vedere istoric, cultural sau arheologic:*

*- proiectul nu este amplasat în zonă cu peisaje şi situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului:***

*Baza sportivă va ocupa o suprafață totală de 14 913 mp, lucrările ce urmează a fi executate pentru realizarea proiectului, precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor* *și în perioada de funcționare, iar proiectul propus este în concordanță cu prevederile legislației în vigoare.*

***b)******Natura impactului:***

*- în timpul execuției lucrărilor aferente acestui proiect, se va genera un impact redus, de scurta durată asupra factorilor de mediu, în special prin emisiile de pulberi cu conținut variat și a noxelor din funcționarea vehiculelor și utilajelor de construcție, cât și prin acțiunile directe și indirecte asupra terenului;*

*- tot în perioada de execuție a lucrărilor se vor înregistra nivele mai ridicate de zgomot și vibrații, concentrate în principal pe traseele mijloacelor de transport și în zona fronturilor de lucru;*

*- pentru perioada de exploatare, se apreciază că impactul potențial asupra factorilor de mediu va fi nesemnificativ;*

***c)******Natura transfrontieră a impactului*** *- lucrările propuse nu au efect transfrontier.*

***d)******Intensitatea şi complexitatea impactului:***

*- impactul potențial al proiectului propus se estimează doar la nivel local, punctual și numai pe durata execuției lucrărilor;*

***e)******Probabilitatea impactului****:*

*- este redusă, apare pe perioada de realizare a proiectului;*

***f)******Debutul, durata, frecvenţa şi reversibilitatea impactului:***

*- impactul se va manifesta odată cu începerea lucrărilor şi se va finaliza la terminarea lucrărilor de construcţie;*

*- impactul potențial s-ar putea manifesta doar prin nerespectarea măsurilor de protecţie a mediului propuse prin proiect;*

***g) Cumularea impactului cu impactul altor proiecte existente și/sau aprobate:***

*- proiectul nu are impact cumulativ cu alte proiecte;*

***h) Posibilitatea de reducere efectivă a impactului:***

*- utilizarea mașinilor și utilajelor silențioase și verificate tehnic.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

*- în perioada de execuție, impactul generat de realizarea proiectului, va fi unul nesemnificativ, având în vedere faptul că zona vizată de lucrările propuse în proiect este o zonă antropizată, prin urmare importanța din punct de vedere al vegetației, florei sau faunei este redusă, iar impactul asupra biodiversității este redus;*

*- pe amplasamentul analizat nu există specii de plante și animale pentru care să fie necesare măsuri speciale de conservare;*

*- nu se va interveni asupra zonelor învecinate;*

*- pe amplasamentul analizat nu au fost identificate habitate de interes comunitar sau habitate care să corespundă cerințelor ecologice de adăpost sau hrănire pentru niciuna dintre speciile de interes comunitar, din cadrul ROSCI0051Cușma.*

*- prin realizarea investiției, nu va fi afectată regenerarea naturală, structura pădurilor sau pajiștilor naturale şi având în vedere faptul că lucrările nu presupun tăieri sau defrişări din fondul forestier, iar activităţile din cadrul obiectivului investiţiei vor fi în extremitatea sitului, impactul asupra habitatelor și speciilor protejate va fi nesemnificativ.*

*Având în vedere cele menționate anterior considerăm că implementarea proiectului nu va afecta sub nicio formă starea de conservare a habitatelor sau speciilor din cadrul ROSCI0051 Cușma.*

*De asemenea, implementarea obiectivului de investiții nu va amenința sub nicio formă integritatea sitului Natura 2000 ROSCI0051 Cușma.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Se vor respecta documentația tehnică, normativele și prescripțiile tehnice specifice – date, parametri – justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*5. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*6. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*7. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*8. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*10. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va întocmi evidenţa tuturor categoriilor de deşeuri conform prevederilor H.G. nr. 856/2002 cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

*11. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*12.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*13. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*14. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*15. Se vor respecta condițiile din avizul nr. 952/17.12.2019 emis de ANANP.*

*16. Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

*- O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare;*

*- O.U.G nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;*

*- Planul de management al sitului de importanţă comunitară ROSCI0051 Cuşma, aprobat prin Ordinul nr. 1026/01.06.2016.*

*17. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihna;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*18. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*19. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, Calitatea Factorilor de Mediu

ing. Marinela Suciu ing. Anca Zaharie

ÎNTOCMIT, ÎNTOCMIT,

chim. Mariana Gal ing. Paul Rus

**AGENŢIA PENTRU PROTECŢIA MEDIULUI BISTRIȚA-NĂSĂUD**

Adresa: strada Parcului nr.20, Bistrița, Cod 420035 , Jud. Bistrița-Năsăud

E-mail: [office@apmbn.anpm.ro](mailto:office@apmbn.anpm.ro) ; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |